Khagendra Nath Dasgupta
ககேந்திர நாத் தாஸ்குப்தா ஒரு சுதந்திர ஆர்வலர், மேற்கு வங்க அரசாங்கத்தில் அமைச்சர், மேற்கு வங்க சட்டப்பேரவையில் எதிர்க்கட்சித் தலைவர் மற்றும் மக்களவை உறுப்பினர் ஆவார். ககேந்திர நாத் தாஸ்குப்தா ஜூலை 6,1898 அன்று ஜல்பைகுரியில் இஷான் சந்திர தாஸ்குப்தாவுக்கு பிறந்தார். அவர் ராஜ்ஷாஹி கல்லூரியில் பட்டம் பெற்றார். அவர் தனது வாழ்க்கையின் ஆரம்பத்தில் ஒரு புரட்சிகரக் கட்சியில் சேர்ந்தார், 1913 முதல் 1920 வரை அதில் உறுப்பினராக இருந்தார். கொல்கத்தாவில் நடைபெற்ற காங்கிரஸ் சிறப்பு கூட்டத்தொடருக்குப் பிறகு, அவர் 1920இல் ஒத்துழையாமை இயக்கத்தில் சேர்ந்தார். அவர் ஜல்பியாகுரியில் காங்கிரஸ் கட்சியை ஏற்பாடு செய்து பல முறை சிறைக்கு அனுப்பப்பட்டார். அவர் 1924 இல் ஜபைகுரி நகராட்சியின் ஆணையராக தேர்ந்தெடுக்கப்பட்டார், அதன்பிறகு மூன்று முறை தேர்ந்தெடுக்கப்பட்டார். 1937 வங்காளத் தேர்தலில், ககேந்திர நாத் தாஸ்குப்தா ஜல்பைகுரி-கம்-சிலிகுரி தொகுதியில் காங்கிரஸ் வேட்பாளராக வெற்றி பெற்றார். சுதந்திரத்திற்குப் பிறகு அவர் 1951,1957,1962 மற்றும் 1967 ஆம் ஆண்டுகளில் ஜல்பைகுரியில் இருந்து மேற்கு வங்க சட்டப்பேரவைக்கு தேர்ந்தெடுக்கப்பட்டார். 1952இல் பொதுப்பணிகள் மற்றும் கட்டிடங்கள், 1957இல் பொதுப்பணிகள் மற்றும் கட்டிடம் மற்றும் வீட்டுவசதி, 1962இல் பொதுப்பணிகள் மற்றும் 1968இல் குறுகிய காலத்திற்கு அமைச்சராக இருந்தார். 1967ல் ஐக்கிய முன்னணி ஆட்சியின் போது அவர் எதிர்க்கட்சித் தலைவராக இருந்தார். 1977 ஆம் ஆண்டில் ஜனதா கட்சி வேட்பாளராக (தேர்தல் பதிவுகளில் சுயேட்சையாக பதிவு செய்யப்பட்டது) 6 வது மக்களவைக்கு தேர்தலில் வெற்றி பெற்றார். 1980இல் தீவிர அரசியலில் இருந்து ஓய்வு பெற்றார். அவர் ஜூன் 15,1985 அன்று இறந்தார். ..